
ERANSKINA

[bookmark: _Hlk208820652]Landa guneetako argiteria sistemarako dirulaguntzak emateko oinarriak. 


JUSTIFIKAZIOA

1. - Helburua.

2023ko abenduaren 21eanan, Eskoriatzako Udalaren 2024-2027 Dirulaguntzen Plan Estrategikoa onartu zen. Plan horretan ildo estrategikoak jasotzen dira, eta hoirietako 8. Lerro estrategikoa Landa guneen sustapena izenekoa da.  

Lerro honen A ekintza Landa Guneetako egoitza- eraikinetarako sarbideetako argiterian egindako kontsumoarentzat dirulaguntzak dira. 

Oinarri hauen helburua da landa auzoetako gune nagusietatik isolatuta egon eta kanpoaldean argiteria publikoa ez duten eraikinen kanpoaldean jarritako argi puntuen energia kontsumoa finantzatzen laguntzeko dirulaguntzak ebaluazio bakoiztu erregimenean emateko prozedura arautzea. Laguntzak ondorengo helburuak bete beharko dituzte: 

- Eraikinaren sarrera nagusia argitzea.
- Eraikina seinaleztatzea.

Ondorengo arauak jarraituko dira dirulaguntzak emateko:

· Dirulaguntzak borondatezkoak eta aldi baterakoak izango dira.
· Ezingo dira aintzat hartu aurrekari bezala.
· Ezingo da eskatu dirulaguntza handitzerik edo berraztertzerik.

2.- Organo eskuduna.

Oinarri hauek onartzeko organo eskuduna Alkatea da (Eskoriatzako Udalak dirulaguntzak emateko erregimena arautzeko ordenantza orokorraren 6. artikuluan aurreikusitakoaren arabera).

3.    Araudi aplikagarria.

Dirulaguntza hauek eta onuradunaren eta erakunde emailearen arteko harreman juridikoa oinarri hauek eta dirulaguntzak ematerakoan indarrean dauden gainerako arauek arautuko dituzte.
Oinarri hauetan aurreikusi ez den guztirako, honako hauek aplikatuko dura: 
· Eskoriatzako Udalak dirulaguntzak emateko erregimena arautzeko ordenantza orokorra. (GAO 85. Zenbakia, 2021eko maiatzaren 10a)
· 39/2015 Legea, Administrazio Publikoen Administrazio Prozedura Erkidearena.
· Dirulaguntzei buruzko azaroaren 17ko 38/2003 Lege Orokorra (Estatuko Boletin Ofiziala: 2003-11-18) eta uztailaren 21eko 887/2006 Errege dekretuz onartutako Dirulaguntzei buruzko Erregelamendu Orokorra.
· 2/2016 Legea, apirilaren 7koa, Euskadiko Toki Erakundeei buruzkoa.

Araudi honetan jasotzen ez diren alderdi guztietan, Dirulaguntzei buruzko 38/2003 Lege Orokorra eta indarrean dauden gainerako legeak aplikatuko dira.

4.    Onuradunak.

Oinarri hauetan jasotako dirulaguntzak eskatu ahal izango dituzte laguntzetarako deialdiaren aurreko urteko abenduaren 31 baino lehen egoitza fiskala Eskoriatzan duten edo Eskoriatzan erroldatutako pertsona fisiko edo juridikoek, betiere, landa gunean jabetzan baldin badute dirulaguntzaren helburu den eraikinen bat eta eraikinak honako erabileretakoren bat baldin badu:  

- Egoitza erabilera.
- Erabilera orokorra, hala nola, ermitak, auzo-lokalak...

Higiezin guztiak dagokion katastroan alta emanda egon beharko dira.

5.- Dirulaguntzak jaso ditzaketen jarduerak.

Dirulaguntza jaso dezaketen gastuak deialdia egiten den urteko kontsumoarenak izan beharko dira, hain zuzen ere, ondorengo baldintza guztiak eta bakoitza betetzen dituzten argi puntuenak:
· Udalak jarritakoak edo baimendutakoak izatea.
· Katastroan alta emanda eta auzoko gune nagusitik isolatuta dauden egoitza-eraikinetako sarrera edo erabilera orokorreko eraikinak (ermitak, auzo-lokalak edo antzerakoak) argiztatzea. 
· Kanpoaldean argiteria publikorik ez izatea.
· Argi puntua pizteko sistemak funtzionatzea.
Ezarritako baldintzak ez badira betetzen, arrazoia edozein delarik ere, dirulaguntza itzultzea eska dezake Udalak. 

6.- Erregimena. 

Diru-laguntzei buruzko azaroaren 17ko 38/2003 Lege Orokorreko 22.2 artikuluan ezarritakoaren arabera, deialdi honetako laguntzak banakako ebaluazio erregimenean emango dira, argiteri publikoko sarea iristen ez den eta hori kanalizatzea oso garestia litzatekeen landa guneetan argiteria bermatu gura duten laguntza hauek izaera berezia baitute.
Dirulaguntzetarako deialdia egitea Alkate-Udalburuari dagokio, eta horrek hartutako erabakia Dirulaguntzen Sistema Nazionalean eta Gipuzkoako Aldizkari Ofizialean argitaratuko da.

7.- Finantziazioa.

Aurrekontu-esleipena 700,00 €-koa izango da, eta honako aurrekontu-aplikazioaren kargura finantzatuko da:  0100.480.165.00.01. 

Eman beharreko laguntzen zenbateko osoa ez da adierazitako kontsignazioa baino handiagoa izango.

8.- Dirulaguntzen zenbatekoa.

Dirulaguntzaren zenbatekoa deialdian finkatuko da. Zenbateko finkoa izango da urteko eta argi puntuko.

9. Eskaerak aurkezteko epea eta lekua. Indarraldia.

Eskaerak sinatutako eskaera-orri bidez egin beharko dira, eta udaletxean eta webgunean eskura dauden eskaera ereduari egokitu beharko dira.
Eskaerak astelehenetik ostiralera, 8:00etik 14:30era, aurkeztu ahal izango dira Udal Erregistro Orokorrean edo Eskoriatzako Udalaren egoitza elektronikoan, www.eskoriatza.eus helbidean, aurrerago esango den dokumentazioarekin batera. 

Eskaerak aurkezteko epea dirulaguntzetarako deialdia Gipuzkoako Aldizkari Ofizialean argitaratu ondorengo egun baliodunean hasiko da.

Eskaerak dirulaguntza indarrean dagoen edozein momentutan egin ahal izango dira deialdiaren urteko urriaren 30a baino lehen.

Eskaerak aurrekontu kontsignazioa dagoen bitartean erabakiko dira.

10. Akatsak zuzentzea eta dokumentazio osagarria.

Eskaerak ez baditu betetzen deialdian jasotako baldintzak, horiek zuzentzeko eskatuko zaio eskatzaileari, eta horretarako, gehienez ere hamar egun balioduneko epe luzaezina izango du. Era berean, ohartaraziko zaio eskatutakoa beteko ez balu eskaerari uko egintzat joko dela Herri Administrazioen Araubide Juridikoari eta Administrazio Prozedura Erkideari buruzko Legeko 71. artikuluan aurreikusitako moduan eman beharko den erabakia hartu ondoren.

Eskaera egiteak Eskoriatzako Udalari egoki izan daitezkeen jarduerak egiteko baimena ematea dakar. Jarduera horiek honakoak egiaztatzeko egingo dira: eskatzaileak emandako informazioa, eskatutako baldintzak betetzen diren eta dirulaguntza emanda erakunde onuradunak hartutako betebeharrak betetzen diren. 

11.- Agiriak.

Eskaerarekin batera honako agiriak aurkeztu beharko dira:

1. I. Eranskina bezala beteta. (Online tramitazioa egiten dutenek, eranskin hau gehitu beharko dute eskaeran.) Kontu korrontearen titulartasunaren banku-ziurtagiria.
2. Helburu bererako jasotako edo eskatutako dirulaguntzei buruzko aitorpen sinatua.
3. Eskoriatzako Udalak zuzenean eskatuko dizkie beste administrazio batzuei eskatzaileak zerga- betebeharrak eta Gizarte Segurantzarekikoak bete dituela egiaztatzeko behar diren datuak. Eskatzailea eskaera orrian horren aurka agertzen bada, zerga- betebeharrak eta Gizarte Segurantzarekikoak egunean dituela egiaztatzen duten agiriak aurkeztu beharko ditu.

12. Eskaerak tramitatzeko ardura duen administrazio unitatea.

Eskaerak Hirigintza- Obra eta Zerbitzuak administrazio unitateak tramitatuko ditu.

13.- Eskaerak ebaluatzeko irizpideak.
Helburua izanik Udalak berak, zailtasun teknikoarengatik eta kostu ekonomikoarengatik, zuzenean jarri ezin duen argiteria partikularrek beraiek jartzeagatik sortutako gastuak finantzatzeko diruz laguntzea, norgehiagoka prozedura batean ez dago aukerarik alderatutako baloraziorik egiteko aurkeztutako eskaeren artean, eta, eskatutako baldintzen pilaketa eta aurrekontu kontsignazioarena ez bada, beraien artean ezin da beste harreman elementurik ezarri.

14.  Prozedura eta erabakia.

Eskaera aurkeztuta, Obra eta Zerbitzuetako arloko teknikariak aztertuko du; eta dokumenturen bat falta izanez gero, 10 eguneko epea emango da hori aurkezteko.

Epe hori amaituta eskatutako dokumentazioa aurkeztu gabe, dirulaguntza eskaerari uko egiten zaiola ulertuko da.

Azkenik, eta diruz lagungarri den jarduera bati dagokion gastua dela esateko teknikariak egindako txostena jaso ondoren, Lurraldearen eta Garapen ekonomiko iraunkorraren batzorde informatzaileak dirulaguntza emateko proposamena egingo dio Alkateari, honek dagokion erabakia har dezan.

Erabakia gehienez ere hiru hilabeteko epean hartuko da Udal Erregistroan eskaerari emandako sarrera egunetik kontatzen hasita.

Epe hori amaituta, eta Udalak ez badu inolako erabakirik hartu eskaeraren baten gainean, eskaera ez dela onartu ulertu beharko da.

Erabaki proposamena egin aurretik beharrezkotzat jotzen duen informazio osagarria eskatu ahal izango du Udalak batzorde informatzailearen bidez.

15. Dirulaguntza ordaintzeko modua.

Dirulaguntza ordainketa bakarrean emango da, hilabeteko epean Alkateak dirulaguntza ematea onartzen duenetik kontatzen hasita.

16. Dirulaguntzak pilatzea.

Udalak emandako dirulaguntza bateragarria izango da helburu bererako emandako beste edozeinekin.

Hala ere, dirulaguntzaren kopurua ezin izango da izan, bera bakarrik edo beste laguntza batzuekin batera, diruz lagundutako jardueraren kostua baino handiagoa. 

17.- Dirulaguntzak argitaratzea.

Dirulaguntza, banaka hartuta, 3.000 eurotik gorakoa baldin bada, Gipuzkoako Aldizkari Ofizialean argitaratuko dira onuradunaren izena eta emandako dirulaguntza.

Ez da dirulaguntzen daturik argitaratuko, dirulaguntzaren xedeagatik, pertsona onuradunaren datuak argitaratzeak pertsona fisikoen ohorea eta intimitate pertsonal zein familiarra ez errespetatzea edo ez babestea ekar dezakeenean.

18. Dirulaguntza bertan behera uztea edo baliogabetzea.

Dirulaguntza berraztertzeko eta, hala bada, bertan behera uzteko arrazoia izango da dirulaguntza jasotzea eskatutako baldintzak bete gabe.

19.- Oinarriak interpretatzea.

Oinarri hauek interpretatzerakoan, aplikatzerakoan edo horien ondorioetarako zalantzarik izanez gero, Lurraldearen eta Garapen ekonomiko iraunkorraren batzorde informatzaileak erabakiko du.

20.- Garapena eta exekuzioa.

Oinarri hauek exekutatu ahal izateko behar beste erabaki hartzeko ahalmena ematen zaio Alkate-Udalburuari. 

